જો તમે પતંજલિનું આઉટલેટ ખોલવા માગો છો તો તેના માટે સૌથી જરૂરી એ છે કે તમારી પાસે ઓછામાં ઓછી 2000 સ્ક્વેર ફૂટની જગ્યા હોય. આ ઉપરાંત તમને ગારમેન્ટ અને ટેક્સટાઈલ બિઝનેસમાં અનુભવ પણ જરૂરી છે. જાણકારી પ્રમાણે, પતંજલિ પરિધાન અંતર્ગત યોગ, સ્પોર્ટસ અને સાડીઓ મળશે. આ ઉપરાંત લગ્નના વસ્ત્રોની પણ સમગ્ર રેન્જ સામેલ હશે. આમ, પતંજલિ સ્ટોરમાં આપની આવશ્યકતાના તમામ વસ્ત્રો મળી શકશે. એવા પણ અહેવાલો છે કે પતંજલિ પરિધાન સાથે જૂતાં અને ચપ્પલ પણ મળશે. રામદેવના કહેવા પ્રમાણે દેશી પતંજલિ પરિધાન બ્રાન્ડ વિદેશી બ્રાન્ડ્સને ટક્કર આપશે.